paragraph_text: mini|Dijete s tipičnim napadom magarećeg kašlja Hripavac (Pertusis; magareći kašalj) je infekcija dišnog sustava uzrokovana najčešće bakterijom Bordetella pertussis, a karakterizira ju "magareći" zvuk kada osoba udiše zrak. U SAD-u je ubijao 5000 do 10.000 ljudi na godinu prije nego što je cjepivo postalo dostupno. Cjepivo je promijenilo ovu statistiku, te je tako između 1985. – 88. od pertusisa umrlo manje od 100 djece. Prema Svjetskoj zdravstvenoj organizaciji, 2000. godine od pertusisa je bilo zaraženo 39 milijuna ljudi, a umrlo oko 297.000. Infekcija se najčešće javlja u djece mlađe od jedne godine kada nisu cijepljena ili u djece s oslabljenim imunitetom, obično oko dobi od 11 godina do 18 godina. Znakovi i simptomi su slični prehladi: curenje iz nosa, kihanje, blagi kašalj i nisko povišena temperatura. Pacijent postaje najviše zarazan tijekom kataralne faze infekcije, obično 2 tjedna nakon početka kašljanja. Bakterija se u zrak može otpustiti kada osoba kašlje, kiše, ili se smije. Cjepivo za pertusis dio je Di-Te-Per imunizacije (difterija, tetanus, pertusis).